Fornyet offentlighedsfase vedr. "Lokalplan nr. 333 - Boligområde ved [adresse] i 
[adresse]" 
Sagsfremstilling 
35.       Fornyet offentlighedsfase vedr.  "Lokalplan nr. 333 - Boligområde ved [adresse] i 
[adresse]" - Åbent 
  
  
SAGENS INDHOLD 
Forslag til ”Lokalplan nr. 333 - Boligområde ved [adresse] i [adresse]” har været fremlagt i offentlig høring i perioden fra 
27. juni til 5. september 2013. 
  
Der er kommet seks bemærkninger og indsigelser til lokalplanforslaget fra: 
· Fem naboer til området   
· Danmarks Naturfredningsforening, [adresse]. 
  
Indsigelserne er beskrevet i ”Opsamlende notat vedrørende offentlighedsfasen om forslag til lokalplan nr. 341”, 
hvoraf Teknik og Kulturs bemærkninger også fremgår. 
  
Lokalplanområdet ligger i [adresse], nord for [adresse], og er 1,7 ha stort. Området er i dag en landbrugsejendom, og 
ejendommens bebyggelse indgår i lokalplanområdets disponering. Syd og vest for lokalplanområdet ligger boliger, 
mens der nord og øst for området er opdyrkede marker. 
  
Lokalplanen er udarbejdet på baggrund af en konkret ansøgning om at udstykke 12 byggegrunde til åben-lave 
boliger. Dialogen med ansøger indledtes i 2010, og lokalplanarbejdet er udført i samarbejde med ansøgers rådgiver 
igennem perioden. 
  
VURDERING 
Lokalplanen indeholder en udstykningsplan for 12 parcelhusgrunde omkring et internt vejforløb. Lokalplanen 
fastlægger bestemmelser for områdets vej- og stiforløb, bebyggelsens omfang og placering, samt omfang og 
beplantning af områdets fælles friarealer, alt med henblik på skabe et attraktivt boligområde. 
  
De seks indkomne indsigelser kan inddeles i to emner: 
  
Generel modstand mod lokalplanen 
Flere af indsigerne er skeptiske overfor udstykningen og udtrykker bekymring for, om der vil være så stor 
 
Byråd 
25. februar 2014 
Sagsnr. 710-2011-
1860 
Dok.nr. 710-2014-
44986 
Sagsbehandler 
DPJLB 
  
Tidl. politisk behandling 
TM-U, 06.06.13, pkt. 45 
Forventet sagsgang 
TM-U, ØK, BY 
Lovgrundlag 
Planloven 
efterspørgsel efter byggegrunde i [adresse], og om udstykningen vil blive en integreret del af landsbyen. 
  
Vejadgang til lokalplanområdet  
Det har været en forudsætning for lokalplanforslagets offentliggørelse, at vejadgangen til området var baseret på 
frivillige aftaler mellem udstykker og naboer. Det fremgår dog af høringssvarene, at sådanne aftaler ikke er på plads. 
  
På baggrund af de indkomne bemærkninger og indsigelser foreslår Teknik og Kultur følgende ændringer af 
lokalplanforslaget: 
  
1. Det anføres som oplysende bemærkning, at Favrskov Kommune anbefaler opførelse af lavenergihuse. Der 
henvises ligeledes til Favrskov Kommunes Klimaplan. 
 
 
2. Det indskrives i lokalplanens redegørelse, at eksisterende beplantning skal fastholdes så vidt det er muligt. 
 
 
3. Vejadgang til bebyggelsen ændres, så den etableres længere mod syd på ansøgers egen jord og dermed 
nærmere [adresse]. 
  
En ændret vejadgang nærmere [adresse] har været forelagt Vejdirektoratet, der er myndighed i forhold til [adresse]. 
Vejdirektoratet har ved mail af 6. december 2013 meddelt, at der kan forventes tilladelse til den ændrede placering 
af vejadgangen. (Den ændrede vejadgang fremgår af kortbilaget i det reviderede lokalplanforslag og kortbilag med 
den oprindelige vejadgang er vedhæftet som særskilt bilag.) 
  
INDDRAGELSE/KOMMUNIKATION 
Planforslaget af juni 2013 har været fremlagt i offentlig høring i otte uger. De indkomne bemærkninger og indsigelser 
fremgår af ”Opsamlende notat vedrørende offentlighedsfasen om forslag til lokalplan nr. 333”. 
  
Det vurderes, at den foreslåede omlægning af vejbetjeningen til området udgør en væsentlig ændring af 
lokalplanforslaget. Et revideret planforslag indeholdende den ændrede vejadgang skal derfor sendes i fornyet 
offentlig høring, inden det kan vedtages endeligt, jf. planlovens § 27, stk. 2.  
  
ØKONOMISKE KONSEKVENSER 
Lokalplanforslaget har ingen direkte økonomiske konsekvenser for Favrskov Kommune. 
  
INDSTILLING 
Teknik- og kulturdirektøren indstiller til Byrådet: 
  
1. At forslag til ”Lokalplan nr. 333 - Boligområde ved [adresse] i [adresse]” sendes i fornyet høring i otte uger med de 
foreslåede ændringer, inden endelig vedtagelse af planen. 
  
BESLUTNING 
  
Teknik- og Miljøudvalget, 6. februar 2014: 
Fraværende: Ingen 
  
Indstilles godkendt. 
  
Økonomiudvalget, 18. februar 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. februar 2014: 
Fraværende: Andreas Dam, Tonny Clausen 
  
Godkendt. 
Revideret forslag til "Lokalplan nr. 333 - 
Boligområde ved [adresse] i [adresse]" 
710-2014-20760 
Opsamlende notat vedrørende offentlighedsfasen 
om forslag til lokalplan nr. 333 
710-2013-207548 
Samlede bemærkninger 
710-2013-209298 
Oprindeligt "Lokalplankort 2" 
710-2014-20747 
